Landboukongres in 2022 - BKB
Follow-up rain critical
Kaapstad is as gasheer aangewys vir die 30ste Statebond-landboukongres in 2022. Die bod vir die aanbied van die kongres is deur die Royal Agricultural Society of the Commonwealth (RASC) aan Agri-Expo, ’n nie-winsgewende landbougenootskap, toegeken.
Die 30ste Statebond-landboukongres sal van 13 tot 18 November 2022 in die Kaapstad Internasionale Konferensiesentrum plaasvind. Die vorige kongres in Suid-Afrika is in 2001 deur die Royal Agricultural Society of Natal in KwaZulu-Natal aangebied. Die kongres word bygewoon deur sowat 500 afgevaardigdes van 30 Statebondlande en word ondersteun deur die International Association of Fairs and Expositions, wat as landbouvertoonvenster in Amerika optree.
“Die RASC is ’n konfederasie van meer as 50 landbouverenigings, navorsingsinstellings en landbougenootskappe van regoor die Statebond, met Haar Koninklike Hoogheid Prinses Anne van Brittanje as president. As die enigste stem van landbou in die Statebond werk die RASC nou saam met die Statebond se sekretariaat en ander liggame, en dit speel dus ’n belangrike rol in die bevordering van landbou,” sê Ehlers.